als_Latn dik_Latn sna_Latn
Pluton Vasi është shpallur regjisori më i mirë i gjinisë së dokumentarit artistik në Festivalin e Kineastëve të Kinemasë Botërore të zhvilluar në Londër, me dokumentarin “A ka klasë të mesme në Shqipëri?”.
“Jam shumë krenar, jam fitues. Ky çmim është shumë i rëndësishëm për mua për të vazhduar me projekte të tjera”, është shprehur Vasi në fjalën e tij.
Dokumentari, me producente Vjollca Dedein, trajton përpjekjet e shtresave sociale për mbijetesë. Ai sjell tre histori, përkatësisht të një piktori, një artizaneje dhe një peshkatari.
Regjisori Vasi ishte kandiduar për këtë çmim bashkë me tetë regjisorë të tjerë ndërkombëtarë. Ky ishte edicioni i shtatë i Festivalit të Kineastëve të Kinemasë Botërore.
Në të morën pjesë kineastë të gjinive të ndryshme të filmit, nga vende si Shtetet e Bashkuara, Amerika Latine, Australia, Kanadaja, Japonia, Kina, Franca, Spanja, Greqia dhe Turqia. /TCH/
Portali Telegrafi ka kënaqësinë t'u ofrojë forum të lirë për komente dhe diskutim. Fyerjet dhe përdorimi i fjalëve banale, do të pasoj me përjashtim të menjëhershëm nga komentimi.
Ju lutem lexoni rregullat këtu.
als_Latn als_Latn als_Latn als_Latn als_Latn als_Latn als_Latn